Președintele Consiliului Superior al Procurorilor (CSP), Dumitru Obadă, a explicat presei că Ion Munteanu deja a promovat comisia vetting numărul doi, el fiind candidat la Curtea Supremă de Justiție (CSJ).
„Potrivit legii și regulamentului, persoana urmează să fie transmisă comisiei pre vetting. Dar Ion Munteanu a promovat comisia vetting numărul 2. El fiind candidat la CSJ, a fost spus evaluată de comisia numărul 2”, a declarat Obadă, notează Noi.md cu referire la radiomoldova.
Totodată, ministrul Justiției, Veronica Mihailov Moraru, care este membră de drept a CSP, a punctat că alegerea procurorului general este una dintre condițiile pentru începerea negocierilor de aderare la Uniunea Europeană.
Amintim că funcția de procuror general a devenit vacantă după ce Alexandr Stoianoglo a fost suspendat în octombrie 2021 și eliberat, în septembrie 2023. Pînă acum, cîteva tentative de numire a procurorului general au eșuat.La sfîrșitul lunii februarie, CSP a anulat rezultatele concursului pentru funcția de procuror general, cîștigat de șeful adjunct al Procuraturii Anticorupție, Octavian Iachimovschi. Decizia a fost luată după ce un membru al CSP, Olesea Vîrlan, a depunctat un candidat, fără a-și argumenta notele, iar ulterior aceasta a demisionat.
Menționăm că, pe 15 aprilie curent, membrii Consiliului Superior al Magistraturii (CSM) au aprobat raportul Comisiei de evaluare externă al candidatului Ion Munteanu la funcția de judecător la CSJ, după ce au amînat examinarea, motivînd prin volumul mare de documente ce urmează să fie analizate. Potrivit Comisiei, Ion Munteanu corespunde criteriilor de integritate etică și financiară.